Nal'čik

Nal'čik (, , ) om lidn da lidnümbrik Venäman suvipäivlaskmas. Se om Kabardinijan da Balkarijan Tazovaldkundan administrativine keskuz da kaikiš suremb lidn, järed lebutaho.

 Istorii 
Eländpunktan aluz om pandud vl 1724. Nal'čik-lidnuz om saudud vozil 1818−1822, nimitihe jogen mödhe. Se sai lidnan statusad vl 1921.

Nal'čik šingotase elektrotehnižel sarakol (pol'veimed, telemehanik, elektrovakuumine tegim, elektroladimed kaičendministrusen täht), mašinansauvomižel (jüguavtoiden vaumičend geotedištelendan i kaivuzsamižen täht), «Gidrometallurg»-tegimel«Gidrometallurg»-tegimen sait (hidromet.ru).  (vol'framan hapandusen pästand), metallanümbriradajan «Čercvetmet»-tegimel, ratud nahkan i vihmankatuzkanghiden «Iskož»-kombinatal, sömtegimištol (halvantegim pästab olut-ki), bal'neologižeks kurortaks (läz nell'kümned aluzkundad — sanatorijad, lebukodid, turistižed bazad, pansionatad).

 Geografijan andmused 
Lidn sijadase tazovaldkundan keskuzpalas, Kavkazan ezimägištol, Nal'čik-jogen randoil (Terekan i Kaspijan meren bassein), 420..849 m korktusil valdmeren pindan päl, 512 metrad om korktusen keskmäine znamoičend. Matkad Moskvhasai om 1430 km pohjoižhe orhal.

Klimat om ven ezimägišton. Voden keskmäine lämuz om +10,5 C°, kezakun-elokun +20,3..+23,0 C°, tal'vkun-uhokun −0,3..−1,8 C°. Paneb sadegid 637 mm vodes, enamba semendkus-kezakus (94..107 mm kus), vähemba tal'vkus-uhokus (21..27 mm kus). Paneb lunt 40 päiväd tal'ves. Kun relätivine nepsuz vajehtase sase 65..66 procenthasai kezaaigan, 85..86 % tal'vaigan.

 Tobmuz 
Kaik nell' žilod mülüdas lidnümbrikho Nal'čik-lidnan ližaks: Adijuh, Hasanj (), Kenže, Vauged Jogeihut (Белая Речка). Lidnümbrikon pind om 133,31 km².

Lidnümbrikon pämez' om Sijaližen ičeohjandusen nevondkundan ezimez'. Lidnümbrikon Administracijan pämez' om Taimuraz Ahohov vn 2018 sulakuspäi.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 240 203 ristitud, vn 2021 — 247 054 ristitud. Vl 2017 kaik 239 200 ristitud elihe lidnas i 265 162 ristitud kaikes lidnümbrikos. Kaikiš suremb lidnan ristitišt oli 275 tuhad eläjid vozil 2002−2003.

Rahvahad (eländpunkt, enamba 0,4 % vl 2010): kabardalaižed — 49,3 %, venälaižed — 28,8 %, balkarijalaižed — 12,2 %, osetinalaižed — 2,0 %, ukrainalaižed — 0,8 %, armenijalaižed — 0,7 %, čerkesalaižed — 0,7 %, čečenalaižed — 0,5 %, gruzijalaižed — 0,4 %, toižed rahvahad — 4,1 %, rahvahuden ozutandata — 0,5 %.

Islaman Keskuzline mečet', kahesa organizacijad i Pohjoižkavkazan islamine universitet Abu Hanifa-imaman nimed ratas lidnas. Ortodoksižen hristanuskondan Marija Magdalinan kafedraline päjumalanpert' (letihe vll 2004−2010) i Simeon Stolpnikan jumalanpert'Nal'čikan pühäpertid sobory.ru-saital.  oma avaitud. Judaizman pühäpert' om saudud mägievrejalaižiden täht.

 Openduz 
Lapsiden opendusen aluzkundad oma päivkodid, keskškolad.

Lidnan üläopendusen aluzkundad oma Kabardinijan da Balkarijan valdkundaline universitet H. M. Berbekovan nimed, Kabardinijan da Balkarijan valdkundaline agrarine universitet V. M. Kokovan nimed, Pohjoižkavkazan valdkundaline čomamahtoiden institut, Kabardinijan da Balkarijan biznesan institut, kahten akademijan i koumen universitetan filialad (Rostov Donal, Belgorod, Taganrog, Krasnodar). Venäman Tedoakademijan Mägiterritorijoiden ekologijan institut radab mugažo.

 Galerei 

 Tetabad ristitud 
 Sati Kazanova (Satanei Kazanova) (sünd. 1982) – kabardalaine naine, Venäman pajatai da TV-vedai.
 Jekaterina Lel' (Katä Lel') (sünd. 1974) – Venäman estradan pajatai naine da muzikankirjutai.

 Homaičendad 

 Irdkosketused 
 Lidnümbrikon tobmuden sarakoiden sait (admnalchik.ru). 


*
Kategorii:Venäman lidnad
Kategorii:Eländpunktad kirjamišton mödhe
*
Kategorii:Kabardinijan da Balkarijan Tazovaldkundan lidnümbrikod